**STALNI SUDSKI VJEŠTACI  
Pravilnik o stalnim sudskim vještacima NN br.38/2014, 123/15, 29/16 i čl. 125., 126. i 127. Zakona o sudovima (NN 23/13, 35/15, 82/15, 82/16, 67/18, 61/19)  
- potrebna dokumentacija za pokretanje postupka imenovanja i dr.**

**Imenovanje fizičke osobe za stalnog sudskog vještaka**

Sudu se podnosi:

- zahtjev za imenovanje sa životopisom. Zahtjevu se može priložiti popis objavljenih znanstvenih i stručnih radova

- dokaz o državljanstvu (domovnica)

- dokaz o zdravstvenoj sposobnosti za obavljanje poslova sudskog vještačenja (osoba koja nije u radnom odnosu), odnosno dokaz o radnom odnosu (osoba koja je u radnom odnosu)

- dokaz o završenoj stručnoj spremi (diploma i dr.)

- dokaz o radnom iskustvu na poslovima struke – potvrda:  
1. diplomski sveučilišni studij ili specijalistički diplomski stručni studij i potvrda o radnom iskustvu najmanje 8 godina u struci,

2. preddiplomski sveučilišni studij ili preddiplomski stručni studij i potvrda o radnom iskustvu u struci najmanje 10 godina,

3. srednja stručna sprema odgovarajuće struke i potvrda o najmanje 12 godina na poslovima struke (čl.5. st. 5. predsjednik suda procjenjuje kada se za sudskog vještaka može imenovana osoba sa srednjom spremom)

- ako je stranka završila školovanje van Republike Hrvatske, potrebno je dostaviti rješenje o priznavanju istovrijednosti stručne spreme u RH

- dokaz o sklopljenom ugovoru o osiguranju od odgovornosti za obavljanje poslova stalnog sudskog vještaka (polica se dostavlja prije donošenja odluke o imenovanju, odnosno polaganja svečane prisege po pozivu suda)

- uvjerenje nadležnog općinskog suda da se ne vodi istraga, kazneni postupak sa naznakom za imenovanje sudskog vještaka

(sud sam pribavlja uvjerenje o nekažnjavanju od MPU po službenoj dužnosti)  
- liječnik specijalista prilaže osim diplome i uvjerenje o položenom stručnom specijalističkom ispitu ili valjano odobrenje za samostalno obavljanje djelatnosti (licenca)  
  
- 300,00 kuna sudske pristojbe putem uplatnice (ogledni primjerak u nastavku)

- nakon dostavljene sve potrebne dokumentacije kandidat se upućuje na provjeru znanja iz poznavanja ustrojstva sudbene vlasti, državne uprave i pravnog nazivlja, i stručnu obuku u odgovarajuću strukovnu udrugu stalnih sudskih vještaka. Stručna obuka ne može trajati dulje od 1 godine.

Za stalnog sudskog vještaka ne može se imenovati osoba za koju postoje zapreke za prijam u državnu službu

Dokumenti koji se predaju u preslici trebaju biti pravilno ovjereni.

**Stalni sudski vještak - ponovno imenovanje - zahtjev za izdavanje iskaznice**

Nakon proteka vremena na koje je imenovan stalni sudski vještak može biti ponovno imenovan na vrijeme od 4 godine na koje je imenovan (čl. 12.  Pravilnika o stalnim sudskim vještacima, NN br. 38/14, 123/15, 29/16, 61/19).

Zahtjev za ponovno imenovanje podnosi se najkasnije 30 dana prije isteka roka na koji je imenovan.

Popis potrebne dokumentacije za ponovno imenovanje:

            - zahtjev za ponovno imenovanje,

            - popis predmeta u kojima je obavljeno vještačenja,

            -dokaz o zdravstvenoj sposobnosti za obavljanje poslova sudskog vještačenja (osoba koja nije u radnom odnosu), odnosno dokaz o radnom odnosu (osoba koja je u radnom odnosu)

            - uvjerenje nadležnog općinskog suda da osoba nije pod istragom i da se ne vodi kazneni postupak ili da nije osuđena za kazneno djelo koje je zapreka za prijam u državnu službu,

            - dokaz o uplati sudske pristojbe u iznosu od 300,00 kn (slovima: tristo kuna) sukladno st.1. i 2. Tar. br. 40.a. Zakona o sudskim pristojbama („Narodne novine“ br. 26/03 i 125/11)

**Prestankom trajanja mandata ističe i valjanost iskaznice sudskog vještaka, te je za izradu nove potrebno dostaviti:**

            - zahtjev za izdavanje službene iskaznice u pisanom obliku

            - dvije fotografije veličine 28x32 mm

            - uplatnica na iznos od 75,00 kuna sa naznakom da je svrha uplate izdavanje službene iskaznice kao dokaz da je izvršena uplata

Iznos za uplatu:     75,00 HRK

Primatelj: DRŽAVNI PRORAČUN REPUBLIKE HRVATSKE

IBAN primatelja: HR1210010051863000160

Model: HR 65 poziv na broj primatelja: 7005-400-48752-broj spisa

Opis plaćanja:  Troškovi izrade službene iskaznice stalnog sudskog vještaka u AKD

**Pravna osoba - pokretanje postupka za odobravanje obavljanja poslova sudskog vještačenja**

- zahtjev za pokretanjem postupka za odobravanje obavljanja poslova sudskog vještačenja  
- rješenje nadležnog sudskog registra suda kao dokaz da je pravna osoba registrirana i za obavljanje vještačenja za određeno područje

- dokaz o zaposlenicima imenovanim stalnim sudskim vještacima, što se dokazuje rješenjem o imenovanju za stalnog sudskog vještaka za područje određenog županijskog odnosno trgovačkog suda

- dokaz da pravna osoba ima zaključen ugovor o osiguranju od odgovornosti za obavljanje poslova stalnog sudskog vještaka (najniža svota osiguranja od odgovornosti iznosi 500.000,00 kuna - čl. 9. st 2. Pravilnika)

- uvjerenje nadležnog općinskog suda da se ne vodi istraga protiv pravne osobe, sa naznakom za pokretanje postupka za odobravanje obavljanja poslova sudskog vještačenja  
- 300,00 kuna sudske pristojbe putem uplatnice

Dokumenti koji se predaju u preslici trebaju biti pravilno ovjereni.

**Pravna osoba - pokretanje postupka za ponovno odobravanje obavljanja poslova sudskog vještačenja**

- zahtjev za pokretanjem postupka za ponovno odobravanje obavljanja poslova sudskog vještačenja

- dokaz o zaposlenicima imenovanim stalnim sudskim vještacima, što se dokazuje rješenjem o imenovanju za stalnog sudskog vještaka za područje određenog županijskog odnosno trgovačkog suda

- dokaz da pravna osoba ima zaključen ugovor o osiguranju od odgovornosti za obavljanje poslova stalnog sudskog vještaka (najniža svota osiguranja od odgovornosti iznosi 500.000,00 kuna - čl. 9. st 2. Pravilnika)

- uvjerenje nadležnog općinskog suda da se ne vodi istraga protiv pravne osobe, sa naznakom za pokretanje postupka za odobravanje obavljanja poslova sudskog vještačenja

- popis predmeta u kojima je obavljeno vještačenje

- 300,00 kuna sudske pristojbe putem uplatnice